Kamu bisa jelasin ke aku soal Rayani Air dalam bahasa melayu?

Rayani Air  (jawi: راياني أيز) (Tamil: ரயாணி ஏர்)  merupakan sebuah syarikat penerbangan, Rayani Air Sdn. Bhd. (Rayani Air) yang dijangka memulakan operasinya di Lapangan Terbang Antarabangsa Melaka (LTAM) Batu Berendam, Melaka, pada Januari 2016. Buat permulaan, ia dijangka memulakan operasi di lapangan terbang berkenaan dengan buat permulaan menggunakan dua pesawat jenis Fokker-ATR 72.

Menerusi persetujuan bersama antara Rayani Air dengan kerajaan negeri, sebanyak lima laluan turut diperkenalkan termasuklah Melaka-Pulau Pinang-Melaka, Melaka-Langkawi-Melaka, Melaka-Kota Bahru-Melaka, Melaka-Kuching-Melaka dan Melaka-Kota Kinabalu-Melaka. Rayani Air bakal menampilkan kelainan dari segi perkhidmatan agar tidak membebankan pengguna malah menawarkan tiket pada harga berpatutan.

Rayani Air sedang menunggu Lesen Perkhidmatan Udara (ASL) daripada Jabatan Penerbangan Awam (DCA) sebelum boleh memulakan operasi. Rayani Air akan menggunakan LTAM sebagai destinasi utama bagi laluan domestik ke semua lima destinasi tersebut. Rayani Air dijangka akan menjadikan Melaka sebagai pusat transit pelancongan selatan, sekali gus mampu menghidupkan kembali operasi penerbangan di LTAM.